杨维桢
金人击球图
靺鞨国，鹘产仇，赤药手吐妖狐愁。
夹山丈雪走髑髅，黄羊紫骼薰神州。
丽春堂前春正好，胭脂妆花绒剪草。
君王自作击球戏，说与郎君莫相恼。
飞虎帜，蟠龙裘，乌纱顶换银兜鍪。
四垂带绾双白月，玉瑙紧贴金笼头。
袒臂交肩捷过鸟，铁棒旋身电光绕。
一阵欢声扫地来，火珠迸落双华表。
盲骨天人赤龙须，火伍要与常人殊。
画工俗笔不可摹，漫作十国朝王图。
於乎，五国城，一丸土，不为羊哥封国户，麒麟脱地地一裂，千古球场吊禾黍。